Årsforsamling 2025

Dagsorden:

1. Valg af dirigent: Evald.
2. Valg af stemmetællere: dette blev ikke nødvendigt.
3. Lokalrådet beretning om det forløbne år:

Formanden har ordet: v. Gitte Nielsen: Lokalrådets har sat kadencen lidt ned, vi har ikke helt så mange projekter som tidligere, men se listen nedenfor:

Multistien er overtaget af kommunen. Stien er nu planlagt til at være færdigt efterår 25 - inden valget i november.

Hundeskoven: Der er et udvalg, der har gennemført arbejdsdag og i et samarbejde med kommunen.

Lokalrådet deltager i to grupper i samarbejdet om trygheden i arbejdet omkring Kærshovedgård. Der er et godt samarbejde med G4s, de tjekker cykler, der er smidt + skaber god tryghed for erhvervsdrivende i byen. Der er søgt økonomi til at skabe lokal tryghed: G4s betales her, der er lavet bedre belysning, cykelskur ved stationen, billige alarmer. Støtten fra regeringen forhandles, således det evt. kan forsættes.

Jernbanen kom til Bording i 1877 – Der er planen om at lave et 150 års-jubilæum til 2027. Et jubilæums-skrift. Historier med QR-koder rundt i byen.

Kunst i rundkørslen? Forslag modtages gerne.

1. Udvalgene:
	1. Knudepunktet v. Flemming (Simon O. havde sendt afbud). Området ved Hallen. Der er nedsat en bestyrelse, der er lavet vedtægter. En række borgere i byen har afgivet løfte om at anvende området til forskellige aktiviteter. Pt. har bestyrelsen rejst et beløb på ca. 400.000 kr. Endvidere er der en række ansøgninger ude – i alt 4,5 millioner. Der er håb om et tilsagn på ca. 2 millioner. Der er lavet brugsaftale med Ikast-Brande kommune. En række lokale har givet tilsagn om aktiv hjælp til arbejdsopgaver. Der er planer om at etablere de første projekter i efteråret 25. Der er ideer om shelter, legeområde, bålplads. Det er første etape. Dernæst planer om at etablere et toilet på området og andre tiltag. Bestyrelsen: Flemming, Sebastian Gydesen, Simon Overby, Mette Chr. (Ikast-Brande kom.) Joakim Gleerup, Ove Jakobsen (koordinerer det praktiske arbejde).
	2. Flagstænger: Der er rejst flagborge med tre flagstænger ved indkørslerne til Bording. I alt 4 stk.
	3. Væksthuset: den automatiske dørlås giver færre fester i Væksthuset. Der er ca. 20, der tager en uge ad gangen med rengøring mm. Flere er velkomne.
	4. Natur -og Fritidsudvalget: Vedligehold af stierne er hovedopgaven: græs på stierne og beskæring af buske mm. Fra Okkersøen og ud mod asfaltvejen mod rundkørslen laves en fenne med kvier til afgræsning af området. I forbindelse med den nye multisti til Kirkebyen laves en forbindelse til stien langs Bording Å. Græsset under bænkene rundt i byen slås af Bernt – stor tak til ham. Tunnellerne gøres rene en gang om året. Græsset ved flagborgene skal også slås.
	5. Bording-tour 2025 planlagt til d. 16.8.25: En fælles vandretur rundt i byen til fem forskellige mad/vinsteder. I 2024 deltog 225 personer fordelt i fem hold. Aftenen sluttes i forsamlingshuset med fælles dessert, kaffe og andre drikkevarer. Dagen starter kl. 16 og afsluttes omkring kl. 23. Der er tilslutning til dagen fra byen og fra de nærliggende byer. I maj 25 udsendes køb af billetter til lørdag d. 16.8. Max. 225 personer kan deltage grundet logistikken. Liv i Bording støtter igen arrangementet.
	6. Lokaldysten 2025: fælles motionsdag med DGI og kommunen. En dyst med de mindre byer i kommunen. Det gælder om at få flest mulig ud at gå, løbe eller cykle på en rundtur. Der dystes med andre byer i, hvor mange der gennemfører i relation til antal indbyggere. Lokaldysten gennemføres i et samarbejde med løbeklub og cykelklub. I 2024 deltog 245 personer.
	7. Borgerbudgettering: fire forslag har fået tilskud i 2024:

Flagdage: 20.000,-

Knudepunktets Støtteforening: 60.000,-

Julebelysning v. Erhvervsforeningen: 60.000,-

Bording Friluftsbad: 60.000,-

Gør gerne mere reklame for Borgerbudgettering – tag et billede af projektet og læg det op på VisionBording: giver opmærksomhed på Borgerbudgettering og på byens udvikling.

Der gennemføres samme proces i 2025 – med håb om flere ansøgninger.

1. Lokalrådet reviderede regnskab for det forløbne år: Regnskabet blev gennemgået. Se regnskabet på hjemmesiden. Tak for Eddie for et klart og tydeligt regnskab.
2. Aktuelle emner til debat: se under evt.
3. Forslag til afstemning/indkomne forslag: Ingen forslag er fremsendt.
4. Valg af deltagere i Lokalrådet for to år:
	1. Gitte Nielsen – modtager genvalg.
	2. Eddie Sørensen – do
	3. Daniel J. Williams - do
5. Valg af suppleanter for et år:
	1. Kaj Klemmensen – ønsker ikke genvalg.
	2. Simon Overby – modtager genvalg.
	3. Per Villumsen – modtager genvalg.
	4. Allan Buch Nielsen – nyvalg.
6. Valg af revisor og revisorsuppleant
	1. Jakob Lauridsen – suppl. Erling Østergård. Begge modtager genvalg.
7. Eventuelt:

Ønsker om en fortsættelse af fortov langs Bakken ned til Arslevvej.

Henrik Engedal overbringer tak fra byrådet – lokalrådet samler og løfter området og er en vigtig samarbejdspartner for byrådet.

Byrådet ønsker at arbejdet med borgerbudgettering dokumenteres gennem billeder og gerne lægges op på de sociale medier.

Jubilæet 150 år – Ide: får BaneDanmark til at etablere et gratis tog: Engesvag-Bording-Ikast – var det en mulighed?

Evald afholdt et lille interessant foredrag fra Lokalhistorisk forening.

Et forslag fra Erhvervsforening om at 7441.nu indeholder en side med forskellige lokalt erhverv.

Hvordan kan valget af Årets Bordinggenser blive et mere demokratisk valg? Et opslag på FB: kom med gode ideer på mail – uden kommentar mulighed.

For referatet: Peder Eybye